**Kjære kommende konfirmanter og kjære foresatte!**

Velkommen til konfirmasjonsundervisning i St. Olav kirke, Tønsberg – skoleåret 2021-22!Til høsten starter konfirmasjonsforberedelsene. Har du tenkt på det? Det blir spennende! Vi gleder oss til å ha deg i konfirmantgruppa vår!

**Hva er konfirmasjon?**  
Ved dåpen lovet dere foreldre å oppdra barna i den kristne tro. Ved konfirmasjonens sakrament fullbyrdes barnas innlemmelse i Kirkens fellesskap og ungdommene utrustes med Den Hellige Ånds gaver. For oss katolikker er **konfirmasjonen et sakrament**, i motsetning til i Den norske kirke og andre protestantiske kirkesamfunn, der konfirmasjon kun er en forbønnshandling. Katolikker må være katolsk konfirmert for å gifte seg i Den katolske kirke og for å være faddere ved dåp. Det sier noe om sakramentets betydning. Likevel er den viktigste grunnen til å motta konfirmasjonens sakrament det å bli utrustet av Gud til å leve i Kirkens fellesskap og fortsette den vandringen med Jesus Kristus som startet ved dåpen. Å forberede seg til å motta dette sakramentet er viktig!

**Forberedelse til å motta konfirmasjonens sakrament**Konfirmantundervisningfor 9. klasse er hovedsakelig den første søndagen i måneden. Da møter konfirmantene til høymessen klokken 11, med påfølgende undervisning og et lite måltid. Undervisningne var er til kl 15. I løpet av dette året blir det i tillegg noen obligatoriske aktiviteter, som for eksempel overnattingshelger og påskeleir.

Søndagsmessen og andre liturgiske feiringer er viktig når man er katolikk. Konfirmantene skal derfor delta på på disse gjennom forberedelsesåret. De vil få et messekort, der alle messene/feiringene står oppført. Presten må underskrive messekortet etter hver messe.

På baksiden finner dere oversikt over aktiviteter, datoer og tidspunkt. Opplegg og undervisning er obligatorisk. Mer informasjon finner dere på menighetens hjemmeside ([Katekese – St. Olav kirke (katolsk.no)](http://tonsberg.katolsk.no/index.php/katekese/). Dere finner hjemmesiden ved å søke opp St. Olav Menighet, Tønsberg. Gå til katekesesiden. For ytterligere spørsmål kontakt katekesekoordinator Terese Ranek (tlf. 40451985)

**Påmelding og oppstart**  
Det er digital påmelding. **Påmeldingsfrist: 1.september.** Påmeldingen finner dere på hjemmesiden.

**Det første møtet** **er lørdag 4. september klokka 14 i kirken**. Akkurat da møtes vi *både* lørdag og søndag. Foreldrene deltar den første timen. (Se oversikten bak.)

**Velkommen til konfirmasjonsforberedelse i St. Olav kirke!**

*Med vennlig hilsen**Pater Johannes Vu Manh Hung – Terese Ranek, katekesekoordinator – Tonje Hareide, frivillig medarbeider*

**DATOER OG OPPLEGG FOR 9.KLASSES KONFIRMANTUNDERVISING 2021 - 2022**

|  |  |
| --- | --- |
| Høsten 2021 | |
| September | **«BLI-KJENT-HELG» Lørdag 4. september klokken 1400 – 2000 og søndag 5.september klokken 1100 – 1500**. Alle foreldre blir med på et møte kl 1400 (varighet: ca 1 time). Det blir, som dere ser, ikke overnatting. (Mer info kommer rett etter 1.september) |
| Oktober | Søndag 3.oktober: Undervisning klokken 11-15 |
| November | Søndag 7.november: Undervisning klokken 11-15 |
| Desember | Søndag 5.desember: Undervisning klokken 11-15 |
| Hver søndag i advent: **ADVENTSAKSJONEN**  Konfirmantene hjelper ungdomsgruppa minst én av søndagene i advent. (Mer info kommer.) |
| Vår 2022 | |
| Januar | Søndag 9. januar: Undervisning klokken 11-15 |
| **OVERNATTINGSHELG FOR 8. OG 9.KLASSE EN AV HELGENE I JANUAR.**  (Mer info kommer.) |
| Februar | Søndag 6.februar: Undervisning klokken 11-15 |
| Mars | Søndag 6.mars: Undervisning klokken 11-15 |
| April | Søndag 3.april: Undervisning klokken 11-15 |
| 10 – 17. april (hele påskeferien): **PÅSKELEIR** i regi av Norges Unge Katolikker (Mer info kommer.) |
| Mai/Juni | Vi venter på **dato for konfirmasjon.** Mer informasjon om undervisning og konfirmasjon kommer så fort det er avklart. |
| **Avslutning på katekeseåret og menighetstur** spesielt for familier med barn og ungdom. (Mer informasjon kommer.) |